CELEX: 62008CN0432
Language: fi
Date: 2008-10-01 00:00:00
Title: Asia C-432/08 P: Valitus, jonka Luigi Marcuccio on tehnyt 1.10.2008 yhteisöjen ensimmäisen oikeusasteen tuomioistuimen (ensimmäinen jaosto) yhdistetyissä asioissa T-296/05 ja T-408/05, Marcuccio v. komissio, 9.7.2008 antamasta tuomiosta

6.12.2008   
            
            
               FI
            
            
               Euroopan unionin virallinen lehti
            
            
               C 313/17
            
         Valitus, jonka Luigi Marcuccio on tehnyt 1.10.2008 yhteisöjen ensimmäisen oikeusasteen tuomioistuimen (ensimmäinen jaosto) yhdistetyissä asioissa T-296/05 ja T-408/05, Marcuccio v. komissio, 9.7.2008 antamasta tuomiosta
   (Asia C-432/08 P)
   (2008/C 313/25)
   Oikeudenkäyntikieli: italia
   Asianosaiset
   
      Valittaja: Luigi Marcuccio (edustaja: asianajaja G. Cipressa)
   
      Muu osapuoli: Euroopan yhteisöjen komissio
   Vaatimukset
   
               —
            
            
               1. Joka tapauksessa
               
                           1.a)
                        
                        
                           Valituksen kohteena oleva tuomio on kumottava kokonaisuudessaan;
                        
                     
                           1.b)
                        
                        
                           Valittajan vaatimukset on otettava tutkittaviksi;
                        
                     ja lisäksi
            
         
               —
            
            
               
                  2.A) ensisijaisesti on hyväksyttävä valittajan ensimmäisen oikeusasteen tuomioistuimessa esittämät vaatimukset, eli että 2.A.1) riidanalaiset päätökset on kumottava; 2.A.2) päätökset, joilla hylättiin alun perin tehdyt valitukset, on kumottava tarvittavilta osin; 2.A.3) vastaaja on velvoitettava suorittamaan valittajan alun perin vaatimien sairauskulujen täydennystä siten, että hän saa 100-prosenttisen korvauksen, eli suorittamaan korvauksena vahingosta, jota valittajalle on aiheutunut vastaajan sääntöjenvastaisesta toiminnasta, 2.572,32 ja 381,04 euron suuruiset summat, tai sellaiset edellä mainittuja summia suuremmat tai pienemmät määrät, joiden yhteisöjen tuomioistuin katsoo olevan asianmukaiset ja kohtuulliset; 2.A.4) vastaaja on velvoitettava suorittamaan valittajalle viivästyskorkoa tämän valituksen edellä 2.A.3 kohdassa mainituille summille, ja korko on laskettava asiaa koskevissa asiakirjoissa todettujen alkamis- ja päättymispäivien mukaisesti; 2.A.5) vastaaja on velvoitettava korvaamaan valittajan oikeudenkäyntikulut valitusasteessa sekä aikaisemmissa oikeusasteissa;
               tai
            
         
               —
            
            
               
                  2.B. toissijaisesti, asiat on palautettava ensimmäisen oikeusasteen tuomioistuimeen, jotta se ratkaisee asiat uudelleen.
            
         Oikeudelliset perusteet ja pääasialliset perustelut
   Tosiseikkojen ja valittajan kirjelmissään esittämien väitteiden vääristäminen ja virheellinen tulkita, mikä on myös seurausta ensimmäisen oikeusasteen tuomioistuimen tekemien toteamusten aineellisesta virheellisyydestä (erityisesti valituksen kohteena olevan tuomion 30, 44, 46 ja 49 kohta).
   Kannekelpoisen toimen käsitteen virheellinen tulkinta ja soveltaminen, myös sekaannuksen, kohtuuttomuuden ja epäloogisuuden vuoksi; EY:n perustamissopimuksen 231 artiklan rikkominen ja sen oikeuskäytännön huomiotta jättäminen, joka koskee niitä vaikutuksia, joita on sillä, että yhteisöjen tuomioistuin kumoaa toimielimen päätöksen; oikeusvoiman periaatteen loukkaaminen, toimivallanjaon periaatteen loukkaaminen (erityisesti valituksen kohteena olevan tuomion 43, 44 ja 49 kohta).
   Asian selvittämistoimien täysi puuttuminen ja laiminlyönti lausua olennaisesta riidanalaisesta seikasta (erityisesti valituksen kohteena olevan tuomion 12 ja 43–51 kohta).